钦定古今图书集成/明伦汇编/宫闱典/第035卷 > 孝昭帝元皇后
## 钦定古今图书集成/明伦汇编/宫闱典/第035卷 > 孝昭帝元皇后

按《北齐书后妃传》：“孝昭皇后元氏，开府元蛮女也。初
为常山王妃。天保末，赐姓步六孤。孝昭即位，立为皇
后。帝崩，梓宫之邺，始渡汾桥，武成闻后有奇药，追索
之不得，使阉人就车顿辱，降居顺成宫。武成既杀乐
陵王，元被閟隔，不得与家相知。宫闱内忽有飞语，帝
令检推，得后父兄书信，元蛮由是坐免官。后以齐亡”
入周氏宫中。隋文帝作相，放还山东。